**Pilguheit EJSi 2017. aasta tegemistele**

2018. aasta alguses võtame kokku olulisemad sündmused, millega jahimehed EJSi juubeliaastal tegelesid.
Mullusteks märksõnadeks võib pidada jahindusvaldkonna ja -hariduse arendamist, ulukiloendust, võitlust sigade Aafrika katkuga, koostööd veterinaar- ja toiduameti (VTA), keskkonnaameti (KeA) jt partneritega.

Suvel toimus Sagadis 12. jahitrofeede näitus ning peeti traditsioonilist jahimeeste kokkutulekut. Suve lõpuks tõstatas ornitoloogiaühing taas väliskülalistele linnujahi korraldamise probleemi. Sügisel viidi aasta teema raames läbi ulukiloendusi ja peeti suuri ühisjahte. Aasta lõpuks valmis uus jahindussaade ning kuulutati välja traditsiooniline jahirahu.

Aasta kokkuvõtteks on ehk paslik tsiteerida Maalehe peatoimetaja Andres Eilarti mõtisklust möödunu kohta: “Oleme aasta jooksul muutunud tundlikumaks, mitte alati pole me aga looduse ja juurtega kaasas. Aasta üks märksõnu on olnud ka jahindus, kus põrkuvad emotsioonid, traditsioonid, tasakaal, olme, majandus, vaba aeg, kaine otsus. Siin oskame ise välku lüüa, aga näeme üha vähem, kuidas lööb välk looduses. Kummaline – loodusest võõrandumine.”

**Aasta lind ja loom 2017 – turteltuvi ja metskits**

* Algas turteltuvi aasta - <http://www.ejs.ee/algas-turteltuvi-aasta/>

Eesti Ornitoloogiaühing valis 2017. aasta linnuks turteltuvi. Aasta lindu valitakse alates 1995. aastast ning selle eesmärgiks on tutvustada avalikkusele üht Eestis esinevat linnuliiki või liigirühma ja kaasata loodushuvilisi selle liigi uurimise ning kaitse tegevustesse.

* Aasta looma toimkond valis tänavuseks aasta loomaks metskitse – looma, keda kõik tunnevad - <http://www.ejs.ee/aasta-loomaks-valiti-neljajalgne-keda-koik-tunnevad/>

Aasta looma ettevõtmistes löövad kaasa MTÜ Aasta loom, Eesti Jahimeeste Selts, Tallinna loomaaed, Eesti loodusmuuseum, Looduskalender jpt organisatsioonid.

**Mullu tähistati EJS 50. juubelisünnipäeva, ent aasta peale jagus juubeleid veelgi**

* Eesti Jahimeeste Selts tähistas 50. juubelisünnipäeva - <http://www.ejs.ee/eesti-jahimeeste-selts-tahistab-50-juubelit/>

18. jaanuaril tähistas Eesti Jahimeeste Selts (EJS) poole sajandi pikkust põhitegevuse juubelit. 18. jaanuaril 1967. aastal toimus EJS-i asutamiskoosolek ja võeti vastu põhikiri. Praegu kuulub EJS-i liikmeskonda enamik Eesti jahimeestest, kes hooldavad ulukeid ja peavad jahti umbes 85% Eesti jahiterritooriumil.

EJS avas 17. jaanuaril sünnipäeva-aasta tänupeoga Kadrioru lossis, kuhu oli kutsutud hulganisti külalisi nii seltsi liikmete kui ka koostööpartnerite seast.

* Viis aastat edukat Saare Uluki jahti - <http://www.ejs.ee/5-aastat-edukat-saare-uluki-jahti/>

Jaanuari lõpus kutsus ulukiliha toodete ja teenustega tegelev ettevõte Saare Uluk oma partnerid Saaremaale traditsiooniline ühisjahile. Ulukijahile tuli üle Eesti kokku 138 kütti ja 43 ajajat. Õnnelikud kütid tabasid kolm hirvepulli, ühe lehma ning kuus metssiga.

* Massiaru jahiselts tähistas 25. sünnipäeva - <http://www.ejs.ee/massiaru-jahiselts-tahistas-25-juubelit/>

17. veebruaril pidas Massiaru Jahiselts Pärnus Kentuki pubis oma 25. juubelisünnipäeva. Sünnipäevakõne pidas seltsi eestvedaja Eimar Kaldoja, kes rääkis seltsi ajaloost ja tegemistest ning andis kätte tänukirjad asutajaliikmetele.

* 50 aastat Järvamaa Jahindusklubi – <http://www.ejs.ee/50-aastat-jarvamaa-jahindusklubi/>

26. märtsil tähistas Järvamaa Jahindusklubi 50. tegevusaastat. 26. märtsil 1967. aastal toimus Paide Jahindusklubi asutamise konverents, kus moodustati 910-liikmeline Paide rajooni jahindusklubi.

* Hiiumaa Jahimeeste Selts 60 - <http://www.ejs.ee/hiiumaa-jahimeeste-selts-60/>

18. märtsil möödus 60 aastat Hiiumaa Jahimeeste organisatsiooni asutamisest. Hiiumaa Jahimeeste Selts tähistas juubelit 18. märtsil Kärdla kultuurikeskuses.

* Põlva Jahiselts sai 50-aastaseks - <http://www.ejs.ee/polva-jahiselts-sai-50-aastaseks/>

18. märtsil toimus Põlvamaal Mooste folgikojas Põlva Jahiseltsi 50. juubelisünnipäeva tähistamine. Kokku käis juubelit tähistamas üle 300 inimese. Päevakõne pidas juhatuse esimees Aare Veetsmann, kes tegi meeleoluka tagasivaate ajalukku ja anti üle hulgaliselt tänukirju.

* Saarte Jahimeeste Selts tähistas 50. juubelit - <http://www.ejs.ee/saaremaa-jahimeeste-seltsi-50-juubelisunnipaeval/>

4. aprillil kogunesid Tornimäe rahvamajas Saare maakonna jahiseltside esindajad, et tähistada piirkondlikke jahiseltse ühendava katusorganisatsiooni 50. juubelisünnipäeva.

* Ajakiri Eesti Jahimees tähistas 25. tegevusaastat - <http://www.ejs.ee/ajakiri-eesti-jahimees-tahistas-25-tegevusaastat/>

13. juunil tähistas ajakiri Eesti Jahimees 25. sünnipäeva. Jahimeestele suunatud ajaleht Jahimees hakkas järjepidevalt ilmuma alates 1992. aasta märtsist ainult neljaleheküljelise väljaandena. 2001. aastal kasvas sellest välja ajakiri Eesti Jahimees.

Ajakirja sünnipäeva tähistati EJS-i maja aias ajalehe loojate, praeguste tegijate, toimkonna liikmete ja koostööpartnerite osavõtul.

* Jahiselts Bubo tähistas juubelit - <http://www.ejs.ee/jahiselts-bubo-tahistas-juubelit/>

12. augustil tähistati Alatskivi lossis Bubo Jahiseltsi veerandsajandat juubelit. EJSi poolt viis juubeliõnnitlused ja kingitused kohale tegevjuht Tõnis Korts.

* Võrumaa Jahimeeste Selts sai 70 - <http://www.ejs.ee/vorumaa-jahimeeste-selts-sai-70/>

16. septembril tähistas Võrumaa Jahimeeste Selts oma asutamisest 70. aasta möödumist. Sünnipäeva peeti Võru kultuurimajas Kannel.

**Aasta jooksul toimus veel mitmeid jahinduslikke sündmusi**

* Kanadalased tutvustasid eksootilist hülgenahaäri - <http://www.ejs.ee/kanadalased-tutvustasid-eksootilist-hulgenahaari/>

31. jaanuaril toimus Kanada Eesti saatkonnas Nunavuti delegatsiooniga kohtumine hülgenahkade ja pärimuskäsitöö teemadel. Kohtumisele järgnes hülgenahkade ja pärimuskäsitöö töötuba, kus räägiti hülgeküttimisest ning hülgenahatoodetest.

* Jahilubade andmebaasi hanke võitis Knowit Estonia OÜ - <http://www.ejs.ee/jahilubade-andmebaasi-hanke-voitis-knowit-estonia-ou/>

Keskkonnainvesteeringute Keskuse rahastatava projekti raames korraldati jahilubade andmebaasi loomiseks hange, mille võitis ettevõte Knowit Estonia OÜ.

Projekti käigus valmib tööriist jahipiirkonna haldajale, mis aitab hallata jahilubadega seotud informatsiooni. Lisaks valmib jahimaa paremaks halduseks kaardirakendus, kuhu on võimalik märkida erinevaid jahinduslikke objekte ja informatsiooni.

* Orissaares tekitavad topised suurt elevust - <http://www.ejs.ee/orissaares-tekitavad-topised-suurt-elevust/>

Veebruaris oli Orissaare Päikesekiire lasteaias üleval Põlva jahiseltsi esimehe Aare Veetsmanni näitus metsloomatopistest, mis kujunes ülimalt populaarseks. Näitust käis uudistamas üle saja inimese.

Veetsmanni väljapanekul oli paarikümmend eksponaati Eesti metsaelanikest.

* Loodusnädal Kehra gümnaasiumis - <http://www.ejs.ee/loodusnadal-kehra-gumnaasiumis/>

27. märtsil avati Kehra Gümnaasiumis loodusnädal jahitrofeede näitusega. Nahe jahimees ja loodusnädala üks korraldaja Andres Üprus aitas nädala jooksul kaasa looduse- ja jahindusteemaliste loengute läbiviimisele, mis kulmineerus jahikoerte näitusega.

* Tšehhi meistrid õpetasid Saaremaal hirvepeibutamist - <http://www.ejs.ee/tsehhi-meistrid-opetasid-saaremaal-hirvepeibutamist/>

28. ja 29. märtsil toimus Eesti Jahimeeste Seltsi, Saarte Jahimeeste Seltsi ja Tšehhi Jahimeeste Seltsi koostöös hirve peibutamise koolitus Kuressaares. Koolitajateks olid Tšehhi oma ala meistrid.

* Mäetaguse mõisas avati jahitrofeenäitus - <http://www.ejs.ee/galerii-tana-avati-maetaguse-moisas-jahitrofeenaitus/>

3. mail avati Ida-Virumaal Mäetaguse mõisas jahitrofeenäitus, kus eksponeeriti nii eksootilisi kui kodumaiseid trofeesid.

* Ilmus „Veelinnumääraja jahimehele“ - <http://www.ejs.ee/ilmus-veelinnumaaraja-jahimehele/>

EJSi tegevjuhi nõunik ja bioloog Kaarel Roht andis välja veelindude taskuteatmiku jahimeestele, et osata paremini määrata kütitud veelinde.

* EJSi volinike koosolek Kehtnas - <http://www.ejs.ee/galerii-ja-ulevaade-ejsi-volinike-koosolek-kehtnas/>

25. mail toimus korraline EJSi volinike koosolek, millel osales 151 hääleõiguslikku delegaati. Päevakorras oli ülevaade juhatuse tööst, tutvustati lühidalt raamatupidamise aastaaruannet, eelararvet ning käsitleti EJSi liikmemaksu. Samuti räägiti seakatkust ja IT-lahendustest, aasta teemast “Loenda ulukit!” ning muudeti eesti jahinduse head tava maaomandit puudutavate sätetega.

* Poolas toimus naisküttide konverents - <http://www.ejs.ee/poolas-toimus-naiskuttide-konverents/>

3.-4 juunini toimus Poolas Bialowiezas konverents teemal “Naise roll tänapäeva jahinduses Poolas ja teistes Euroopa riikides”. Lisaks Poolale osalesid üritusel ka Balti riigid, sh Eesti Naisküttide Seltsi delegatsioon. Konverents oli igati mitmekülgne ning võimaldas arendada Euroopa naisküttide vahelist koostööd.

* Tšehhi metsa- ja jahimeeste reis Eestisse - <http://www.ejs.ee/tsehhi-metsa-ja-jahimeeste-reis-eestisse/>

Juunis käisid Tšehhi jahi- ja metsamehed Pärnumaa Jahimeeste Liidu eestvedamisel Eestis metsa- ja jahiteemalisel reisil, kus muuhulgas külastati ka Eesti Jahimeeste Seltsi.

* CIC ekspert käis eestlasi koolitamas - <http://www.ejs.ee/cic-ekspert-kais-eestlasi-koolitamas/>

Eestit külastas CIC kaitsebüroo spetsialist Caroline Sorensen, kes tutvus EJS-i tegemistega, külastas Sagadi mõisa ning andis siinsetele jahitrofee-ekspertidele koolituse.

Koolituse tulemusena lisandus Eesti jahitrofeeekspertide hulka veel 2 rahvusvahelise jahitrofee tasemega trofee-ekseperti, 22 rahvuslikku tasemega jahitrofee-eksperti ja lisaks mõned nooreksperdid.

* Avati jahitrofeede näitus - <http://www.ejs.ee/galerii-eile-avati-jahitrofeede-naitus/>

20. juunil avati Sagadi mõisa metsamuuseumis 12. üleriiklik jahitrofeede näitus. Alates märtsist hinnati üle Eesti kokku 1571 jahitrofeed, mis on läbi aegade suurim arv. Kuldmedali väärseks hinnatud trofeesid saigi näha näitusel.

* Euroopa jahidirektorid pidasid Sagadis seminari - <http://www.ejs.ee/euroopa-jahidirektorid-pidasid-sagadis-seminari/>

20. juunil viibis Eestis senise ajaloo kõige esinduslikum jahinduslik delegatsioon. Sagadi metsakeskusesse kogunes üle 20 jahidirektori ehk riikliku jahinduse koordinaatori Euroopa Liidu riikidest, et arutada aktuaalsete jahiteemade üle.

* Jahimeeste kokkutuleku võistlused võitis Saarte Jahimeeste Selts - <http://www.ejs.ee/pressiteade-jahimeeste-kokkutuleku-voistlused-voitis-saarte-jahimeeste-selts/>

7.‒9. juulini toimus Toosikannu puhkekeskuses jahimeeste traditsiooniline kokkutulek. Sündmuse peateemaks oli „Seltsis on segasem“, mis tähtsustas koostööd ja ühistegemisi läbi aastate. Kokkutulekul võtsid jahimehed omavahel mõõtu kümnel võistlusalal, tehti jahindusalased koolitusi ning pakuti meelelahutust.

Jahimeeste kokkutuleku võistluse võitis Saarte Jahimeeste Selts, teise koha sai Pärnumaa Jahimeeste Liit ning kolmanda Kehtna jahindusklubi. Maakondlikus arvestuses võitis Pärnumaa, teise koha saavutas Harjumaa ning kolmanda Raplamaa jahimehed.

* Jahiselts Bubo näitab juubeli puhul lossis uhkeid trofeesid - <http://www.ejs.ee/jahiselts-bubo-naitab-juubeli-puhul-lossis-uhkeid-trofeesid/>

Bubo jahiseltsi 25. sünnipäeva puhul avati Alatskivi lossis näitus valitud jahitrofeedest, mis on kütitud viimase veerandsajandi jooksul Alatskivi jahipiirkonnas.

Näitusele tõi oma trofeesid jahiseltsi 49-liikmest kokku 13. Üles seati ligi 80 trofeed, mille puhul oli kindlaks tingimuseks, et need on kütitud Alatskivi jahipiirkonnast.

* Jahimehed paigaldasid Viljandisse metskitsekaamera - <http://www.ejs.ee/jahimehed-paigaldasid-viljandisse-metskitsekaamera/>

1. augustil käis aasta looma toimkond Viljandimaa jahiseltsi juhatuse liikme Priit Vahtramäega metskitsekaamerat paigaldamas.

* Saaremaal on üle mitmekümne aasta nähtud karu - <http://www.ejs.ee/saaremaal-on-ule-mitmekumne-aasta-karu-nahtud/>

27. juulil leidis video abil kinnitust kuuldused, et Saaremaal on end üle pika aja taas sisse seadnud pruunkaru.

* Lätis toimus põnev noorte loodus- ja jahinduslaager - <http://www.ejs.ee/galerii-latis-toimus-ponev-noorte-loodus-ja-jahinduslaager/>

17.‒21. juulini toimus Lätis Markulicis noortele mõeldud jahindus- ja looduslaager, kus osales ligi 50 noort, sh ka eestlased. Viiepäevases laagris toimus jahindusalaseid töötubasid, võistlusi ja loenguid.

* Palmses toimus meeleolukas jahikoerapäev - <http://www.ejs.ee/palmses-toimus-meeleolukas-jahikoerapaev/>

26. augustil toimus Lääne-Virumaal jahikoerapäev: anti ülevaade *parforce*-jahist, tutvustati linnujahti koertega ja vibujahti koprale ning sai sooritada jahikatseid karule, verejäljele ning urukoertele. Õhtu lõpul toimus ka jahikoerte näitus.

* Kehra gümnaasiumis tehakse jahindusega ajalugu - <http://www.ejs.ee/kehra-gumnaasiumis-tehakse-jahindusega-ajalugu/>

Kehra gümnaasiumis tehti jahinduses ajalugu sellega, et teadaolevalt esimest korda Eestis sai üldhariduskoolis õppida valikainena jahindust.

* Eestlased tutvusid Tšehhi jahindusega - <http://www.ejs.ee/eestlased-tutvusid-tsehhi-jahindusega/>

Septembri alul käis grupp jahimehi jt huvilisi jahinduslikul õppereisil Tšehhis, kus tutvuti sealse jahinduse korraldusega.

* Viru-Nigula jahtkond avas jahimaja - <http://www.ejs.ee/viru-nigula-jahtkond-avas-jahimaja/>

Viru-Nigula jahtkond avas 1. septembril Lääne-Virumaal uue jahimaja.

* Novembris koguti põtrade bioproove ja mõõdeti sarvi - <http://www.ejs.ee/novembris-hakatakse-potrade-bioproove-koguma-ja-sarvi-mootma/>

Keskkonnaagentuur kogus tänavu taas põtrade bioproove ning mõõtis uluki sarvi.

* Eesti Jahimeeste Selts osales Leedu messil - <http://www.ejs.ee/eesti-jahimeeste-selts-osaleb-leedu-messil/>

5. oktoobril avati Leedus Kaunases traditsiooniline põllumajandus-, jahindus- ja kalandusmess “Sprendimu Ratas 2017”. Leedu jahimeeste ja kalameeste seltsi kutsel osalesid seal ka eestlased, kes tutvustasid jahindust vibujahi kaudu.

* Islandi naiskütid vallutasid Eesti jahimaid - <http://www.ejs.ee/islandi-naiskutid-vallutasid-eesti-jahimaid/>

Tänavu Raplamaal Toosikannus toimus traditsiooniline naisküttide suur ühisjaht, millest võtsid eestlaste kõrval osa ka Islandi naiskütid.

* Pärnumaa metsades elab haruldane albiino põder - <http://www.ejs.ee/parnumaa-metsades-elab-haruldane-albiino-poder/>

Pärnumaal tuvastasid jahimehed, et Tootsi jahipiirkonnas elab haruldane albiinopõder.

* Läänemaale paigaldati šaakali rajakaamera - <http://www.ejs.ee/laanemaale-paigaldati-saakali-rajakaamera/>

Novembris paigaldati šaakali rajakaamera Läänemaale Metsküla randa, kus saadi 2013. aastal esmakordselt tõestusmaterjali hariliku šaakali esinemisest Eestis.

* Üleskutse jahiseltsidele: loendame metskitse! - <http://www.ejs.ee/uleskutse-jahiseltsidele-loendame-metskitse/>

2017 oli „Loenda ulukit!“ aasta, mil iga jahiselts sai ühistegevusse panustada. Sügisel korraldati jahialadel ajuloendusi, mille peamiseks eesmärgiks oli metskitse ligikaudse keskmise asustustiheduse määramine Eestis.

* EJS tegi jahimehi tutvustava video - <http://www.ejs.ee/ejs-tegi-jahimehi-tutvustava-video/>

Ugala teatris toimunud EJS-i 50. juubeliaasta galal esitleti videot, mille eesmärk on laiemale publikule tutvustada jahimeeste olemust, ulukihooldamist jm tegemisi.

* Alustas uus jahisaade “Metsapoole” - <http://www.ejs.ee/alustas-uus-jahisaade-metsapoole/>

9. detsembril alustas Kanal 12 uue kodumaise jahisaatega „Metsapoole“. Saatejuhi ja Eesti Naisküttide Seltsi tegevjuhi Triin Roostfeldti eestvedamisel saab vaataja osa eriilmelistest jahtidest ja näeb, mida kütitud ulukiga köögis peale hakata.

* Jahimehed korraldasid heategevuslõuna - <http://www.ejs.ee/jahimehed-korraldasid-heategevuslouna/>

EJSi liige Mõisaküla jahiselts korraldas Viljandimaal 3. detsembril koos EELK Mõisaküla kogudusega kohalikus kirikus heategevuslõuna.

* Jõgevamaalt leiti albiinonugis - <http://www.ejs.ee/jogevamaalt-leiti-albiino-nugis/>

16. novembril leiti Jõgevamaal kastlõksust albiinonugis.

* Eesti Jahimeeste Selts kuulutas Jõgevamaal välja jahirahu- <http://www.ejs.ee/pressiteade-eesti-jahimeeste-selts-kuulutab-jogevamaal-valja-jahirahu/>

EJS kuulutas 15. detsembril Jõgevamaal Kuremaa lossis välja traditsioonilise üleriigilise jahirahu Eesti metsades.

**Jahindusvaldkonnas tehti mitmeid muudatusi ja uuendusi**

* VTA hakkas kontrollima kõiki jahimajasid ning –platse - <http://www.ejs.ee/vta-hakkab-kontrollima-koiki-jahimajasid-ning-platse/>

Seakatku leviku piiramiseks hakkas VTA kontrollima kõiki Eestis tegutsevaid seakasvatusi, jahimajasid ning -platse (st kütitud metssigade esmakäitlemise ja hoiustamise kohti).

* Keskkonnaamet muutis küttimispiirkondi - <http://www.ejs.ee/keskkonnaamet-muutis-kuttimispiirkondi/>

Keskkonnaameti peadirektor muutis 16. veebruaril küttimismahtude jaotumise kohta jahipiirkondade ja ohjamisalade lõikes. Muudeti Harju 3, Järva 1 ja Tartu 3 huntide ohjamisalade piire.

* Jahimehed kohtusid Eesti maaettevõtjate, maa- ja metsaomanike esindustega - <http://www.ejs.ee/jahimehed-kohtusid-eesti-maaettevotjate-maa-ja-metsaomanike-esindustega/>

16. veebruaril kohtusid jahimehed EJSi majas Eesti maaettevõtjate, maa- ja metsaomanike esindusorganisatsioonide esindajatega. Üheskoos otsustati välja töötada maa jahindusliku kasutuse tüüpleping, mida saaks soovitada nii maaomanikud kui ka jahimeeste esindusorganisatsioonid.

* Euroopa Parlament lükkas tagasi tulirelvade muudatused - <http://www.ejs.ee/euroopa-parlament-lukkas-tagasi-tulirelvade-muudatused/>

14. märtsil vaadati Euroopa Parlamendi täiskogul üle Euroopa Liidu tulirelvade direktiiv ja kiideti see heaks, sealjuures lükati aga tagasi kõik täiendavad muudatused.

* VTA ja EJSi koostöös valmis õppevideo - <http://www.ejs.ee/vaata-vta-ja-ejsi-koostoos-valminud-uut-oppevideot/>

VTAl valmis videoklipp sellest, kuidas teostatakse maakonnas kontrollvisiite jahiseltsidesse. Kontrollvisiitide käigus saadakse ülevaade sellest, kuidas jahiseltsid täidavad olemasolevates tingimustes bioohutuse nõudeid.

* Keskkonnakomisjon toetas täieliku raierahu kehtestamist loomade sigimisperioodil - <http://www.ejs.ee/keskkonnakomisjon-toetas-taieliku-raierahu-kehtestamist-loomade-sigimisperioodil/>

Riigikogu keskkonnakomisjon toetas põhimõtet, et metsa uuendusraie tuleks keelustada loomade sigimisperioodil loomastiku ja ökoloogilise mitmekesisuse kaitseks. Raierahu eesmärk on kaitsta keskkonda looduse tärkamise perioodil, et oleks tagatud linnustiku, loomastiku ja metsamuldade kaitse ning väheneks seenhaiguste levik.

* Jahimehed lisasid Eesti jahinduse heale tavale maaomandit puudutavad sätted - <http://www.ejs.ee/pressiteade-jahimehed-lisasid-eesti-jahinduse-heale-tavale-maaomandit-puudutavad-satted/>

25. mail toimunud EJSi üldkoosolekul otsustasid jahimehed täiendada eesti jahinduse head tava kahe maaomandit puudutava sättega.

Heale tavale lisati punktid, mille järgi tuleb jahti pidada selliselt, et maaomaniku varale ei tekiks jahipidamise käigus mingisugust kahju ning jahinduslikes küsimustes tuleb maaomanikuga rohkem koostööd teha.

* Euroopa Komisjon leevendas katkupiirkondade sigade hukkamise nõudeid - <http://www.ejs.ee/euroopa-komisjon-leevendas-katkupiirkondade-sigade-hukkamise-noudeid/>

VTA ettepanekul kinnitas Euroopa komisjon rakendusotsuse muudatuse, mille järgi tohib III tsoonist pärit sigu hukata samal päeval kui hukatakse tsooniväliseid sigu. Varem tuli seda teha erinevatel päevadel.

* Keskkonnaminister muutis šaakalijahi eeskirja - <http://www.ejs.ee/keskkonnaminister-muutis-saakalijahi-eeskirja/>

18. augustil jõustus Keskkonnaministri määrusega jahieeskiri šaakalijahi osas. Muudeti jahipidamise perioodi, mille järgi võib šaakalile pidada peibutus-, varitsus-, hiilimis- või ajujahti ning jahti piirdelippe kasutades 1. septembrist jahiaasta lõpuni ning jahti jahikoeraga 1. novembrist jahiaasta lõpuni.

* EJS tegi ettepanekuid relvaseaduse osas - <http://www.ejs.ee/ejsi-tegi-ettepanekuid-relvaseaduse-osas/>

EJS tegi relvaseaduse muutmiseks riigile omapoolsed ettepanekud. Riigikogu õiguskomisjoni menetluses on relvaseaduse muutmise ja sellega seonduvalt teiste seaduste muutmise seaduse eelnõu (494 SE).

• Teadlased leidsid alternatiivid Rail Balticu tarastamisele - <http://www.ejs.ee/teadlased-leidsid-alternatiivid-rail-balticu-tarastamisele/>

Riigi tellitud uuringust selgus, et ligi kolmandik Rail Balticu trassist on võimalik rajada ilma piirdeaedadeta. Selle asemel saab teha kaasaegsed hoiatusmehhanismid, mis hoiavad loomad raudteelt eemal.

**Jätkub jahimeeste võitlus seakatkuga**

* Seakatk püsib veel mitmeid aastaid - <http://www.ejs.ee/seakatk-pusib-veel-mitmeid-aastaid/>

Üle kahe aasta Eestimaal laastamistööd teinud seakatk ei luba ilmselt veel aastaid kodusigu laudast välja. Maaülikool kogub koostöös VTAga muu hulgas andmeid selgitamaks, kuidas viirus keskkonnas säilib.

* Seakatku tõrjumiseks metsast tuleb järgida bioohutusnõudeid - <http://www.ejs.ee/seakatku-torjumiseks-metsast-tuleb-jargida-bioohutusnoudeid/>

Efektiivsemaks seakatku tõrjumiseks metsas valmistati Maaeluministeeriumi ja Eesti Jahimeeste Seltsi eestvedamisel õpetlik infograafik. Õppematerjal võtab kokku olulisemad käitumisjuhised metsas leviva taudi tõrjumiseks.

* Seakatku tõrje nõuab rahvusvahelist koostööd - <http://www.ejs.ee/seakatku-torje-nouab-rahvusvahelist-koostood/>

2. juunil osales maaeluminister Tarmo Tamm Riias toimuval kõrgetasemelisel seakatku teemalisel kohtumisel, kus tõdeti, et koostööd tehes ja kogemusi jagades saab seakatku tõhusamalt tõrjuda.

* Sigade Aafrika katk jõudis Muhu saareni - <http://www.ejs.ee/sigade-aafrika-katk-joudis-muhu-saareni/>

29. juulil küttis Muhu jahimees Jüri Räim metssea, millelt võetud sigade Aafrika katku proov osutus positiivseks.

* Kõik Eesti seafarmid peavad üles panema hoiatava plakati - <http://www.ejs.ee/koik-eesti-seafarmid-peavad-ules-panema-hoiatava-plakati/>

Augustis andis VTA kõigile Eesti seafarmidele territooriumi piirdele ülespanekuks suure plakati, kus on kirjas olulisemad bioohutusnõuded, mida farmi territooriumile sisenedes tuleb leviva seakatku tõttu järgida.

* Seakatku tõttu leevendatati kauplemispiiranguid - <http://www.ejs.ee/seakatku-tottu-leevendatakse-kauplemispiiranguid/>

Euroopa Komisjon kiitis seoses seakatkuga heaks uue kehtestatud Euroopa riikide tsoonideks jaotamise eelnõu, mis leevendas kauplemispiiranguid.

* Seakatkupesaks võib pidada Saaremaad - <http://www.ejs.ee/tanavuseks-seakatkupesaks-voib-pidada-saaremaad/>

Mullu leiti kõige enam seakatku haigusjuhtumeid Saaremaalt.

* EJS jagas Tšehhis seakatkualaseid kogemusi - <http://www.ejs.ee/ejs-jagab-tsehhis-seakatkualaseid-kogemusi/>

7. novembril toimus Tšehhi jahimeeste seltsi korraldusel Ida-Tšehhis seminar, kus käis kogemusi jagamas Eesti, Läti ja Poola jahiseltside esindajad. Koosviibimisel osales sadakond inimest (sh parlamendi, ministeeriumide, ametkondade ja jahimeeste esindajad).

* Seakatkukollete likvideerimine maksis üle 800 000 euro - <http://www.ejs.ee/seakatkukollete-likvideerimine-maksis-ule-800-000-euro/>

Seakatku taudikollete likvideerimiseks kulutati 2017. aastal 819 421,94 eurot, sh hukati kodusigasid üle 13 500.

* EJS osales seakatkuteemalisel konverentsil Bulgaarias - <http://www.ejs.ee/eesti-jahimeeste-selts-osaleb-seakatkuteemalisel-konverentsil-bulgaarias/>

8.‒9. novembrini toimus Bulgaarias Pravetsis maailma ja euroopa jahinduse katuseorganisatsiooni (CIC ja FACE) ning maailma loomatervise organisatsiooni OIE eestvedamisel seakatkuteemaline konverents. Konverentsil käsitleti mitmeid seakatkuga seonduvaid teemasid, tutvustati seakatku leviku hetkeseisundit Euroopas ning ühiselt valmis seakatkuga võitlemise tööplaan.

**Jahimehel tuli kokku puutuda ka teiste ulukihaigustega**

* Hirvlaste kroonilise kurtumushaiguse leviku tõttu alustati seiret ka Eestis - <http://www.ejs.ee/hirvlaste-kroonilise-kurtumushaiguse-leviku-tottu-alustatakse-seiret-ka-eestis/>

Euroopa Toiduohutusamet alustas Norras leviva hirvlaste kroonilise kurtumushaiguse tõttu kolme aastase seirega, kus uuritakse lisaks Norra naaberriikidele ka Eesti hirvlasi.

* Kärntõves ilves luusis Nõmmel ringi – <http://www.ejs.ee/karntoves-ilves-luusib-nommel-ringi/>

Veebruaris märkas kohalik elanik mitmel järjestikusel korral Tallinna Nõmme linnaosas ringi liikumas kärntõves ilvest.

* Kärntõve tõttu oleks Põlvamaal vajalik küttimismahtu tõsta - <http://www.ejs.ee/karntove-tottu-oleks-polvamaal-vajalik-kuttimismahtu-tosta/>

Põlvamaa jahimehed esitasid 14. veebruaril keskkonnaametile kirja, mis võimaldaks Põlvamaal huntide küttimismahtu veel suurendada, kuna määratud küttimismaht ei vastanud tegelikule olukorrale ning kärntõve tõttu oleks tarvis hunte veel küttida.

* Ettevaatust, hukkunud lind! - <http://www.ejs.ee/ettevaatust-hukkunud-lind/>

VTA andis kevadel teada, et Euroopas levib nii mets- kui ka kodulindude hulgas ravimatu ja eriti ohtlike loomataudide hulka kuuluv lindude gripp, mistõttu peaksid inimesed teavitama VTAd surnud lindudest.

* Eestis marutaudi ei leitud - <http://www.ejs.ee/marutaud-pusib-eestis-samas-seisus/>

Eesti marutaudialane staatus püsis muutumatuna, marutaudi ei leitud.

* Jahimehed võitlesid linnugripi vastu - <http://www.ejs.ee/pressiteade-jahimehed-voitlevad-linnugripi-vastu/>

Jahimehed osalesid suvel riikliku loomatauditõrje programmi raames korraldatavas linnugripi seires, mille käigus koguti kütitud veelindudelt 200 proovi.

* Hiiumaal kütiti haruldane paruksarvedega põder - <http://www.ejs.ee/hiiumaal-kutiti-haruldane-paruksarvedega-poder/>

Hiiumaal Emmaste jahiseltsi maadel kütiti haruldane paruksarvedega põder.

**Jahimeetel tuli ette kohtuskäimisi, mis aga enamikul juhul lõppesid neile positiivselt**

* Jahimees võitis kohtus inspektsiooni - <http://www.ejs.ee/jahimees-voitis-kohtus-inspektsiooni/>

Keskkonnainspektsioon süüdistas jahimeest kahe soku küttimises, ilma et küttimise ajal oleks olnud tasutud jahipidamisõiguse maks, ning jahimehe suhtes alustati väärteomenetlust. Otsuse edasi kaevanud mees saavutas kohtus võidu ja väärteomenetlus tühistati.

* Jahimees ei tekitanud kohtuotsuse järgi keskkonnakahju - <http://www.ejs.ee/jahimees-ei-tekitanud-kohtuotsuse-jargi-keskkonnakahju/>

Pärnu maakohus jättis veebruaris rahuldamata keskkonnainspektsiooni poolt sisse antud 2060 euro suuruse keskkonnakahju nõude. Keskkonnainspektsioon süüdistas jahimeest selles, et ta pidas jahipidamisõiguse tasu maksmata jahti.

* Jahimees tabas metssea asemel tänavaposti - <http://www.ejs.ee/jahimees-tabas-metssea-asemel-tanavaposti/>

Veebruaris pidasid jahimehed Roomassaare kandis metssigadele jahti, kus üks kuul tabas tänavavalgustuse posti. Juhtumit menetles keskkonnainspektsioon, kes määras jahimehele rahatrahvi.

* Seajahil karistada saanud jahimees mõisteti kohtus õigeks - <http://www.ejs.ee/seajahil-karistada-saanud-jahimees-moisteti-kohtus-oigeks/>

Roomassaares peetud seajahi eest karistada saanud jahimees vaidlustas augustis Keskkonnainspektsiooni määratud trahvi ja kohus mõistis ta õigeks.

* Lääne-Virumaal ei kütitud siiski poegadega emakaru - <http://www.ejs.ee/laane-virumaal-ei-kutitud-siiski-poegadega-emakaru/>

Keskkonnainspektsioon lõpetas väärteomenetluse emakaru küttimise kohta Võle külas Haljala vallas, kuna ekspertiis näitas, et antud kohas kütitud emakaru ei olnud sel aastal poeginud.

* Tiine põdra küttinud salaküti kohtusaaga sai lõpu - <http://www.ejs.ee/tiine-podra-kuttinud-salakuti-kohtusaaga-sai-lopu/>

Jahimeestel ammugi pinnuks silmas olnud Viljandi ärimees Peeter Kaares jäi salaküttimisega vahele. Kahe aasta peale veninud saaga sai lõpu novembris, kui mees mõisteti lõplikult süüdi.

**Mitmel korral tuli jahimeeste kaitseks välja astuda**

* EJS astus jahimeeste kaitseks välja - <http://www.ejs.ee/ejs-astus-jahimeeste-kaitseks-valja/>

Veebruaris Postimehes ilmunud Janar Ala kirjutatud filmiarvustus pealkirjaga „Jahimees põline pervert“ tekitas jahimees Andres Lillemäes hämmingut ning soovi küttide kaitseks välja astuda.

* Eesti Ornitoloogiaühing algatas kampaania veelindude tapatalgute lõpetamiseks - <http://www.ejs.ee/eesti-ornitoloogiauhing-algatas-kampaania-veelindude-tapatalgute-lopetamiseks/>

Eesti Ornitoloogiaühing leidis, et sügisel jahikülaliste saabumisega aktiviseeruv veelindude väidetav masstapmine ei sobi tänasesse Eestisse ning algatas Rahvaalgatus.ee portaalis allkirjade kogumise jahiseaduse ja jahieeskirja muutmiseks.

* Jahimehed otsivad veelinnujahi kitsaskohtadele lahendusi - <http://www.ejs.ee/jahimehed-otsivad-veelinnujahi-kitsaskohtadele-lahendusi/>

26. oktoobril toimunud EJSi juhatuse koosolekul leiti, et ornitoloogide mure välisriigi jahituristide veelinnujahi korralduses on arusaadav, aga nende pakutud lahenduste osas tuleks ühiskonna eri huvigruppidega pidada veel tõsiseid läbirääkimisi.

* Veelindude jahiturismi küsimuses üksmeelt pole - <http://www.ejs.ee/veelindude-jahiturismi-kusimuses-uksmeelt-pole/>

Riigikogu keskkonnakomisjonis arutati, kas ja kuidas vajab muutmist jahiseadus. Ministeerium ja jahimehed leidsid, et küsimus võib puudutada eetikat, ent seadusega on kõik korras, ornitoloogid nendega ei nõustu.

**Aasta jooksul toimus tavapärasest rohkem ulukite rünnakuid**

* Hundihirmus tartlased lootsid abi saada jahimeestelt – <http://www.ejs.ee/hundihirmus-tartlased-loodavad-abi-saada-jahimeestelt/>

EJSi poole pöördus abipalvega mures kodanik Tartumaalt, kes lootis abi saada jahimeestelt, kuna hunt ründas nende talumaja juures koera.

* Hundid murdsid pealinna külje all poni - <http://www.ejs.ee/hundid-murdsid-pealinna-kulje-all-poni/>

Aasta alul murdsid hundid Laagri maksimarketist linnulennult paari kilomeetri kaugusel hobusetalli lähedal poni.

* Uluk ründas poegivat lehma - <http://www.ejs.ee/uluk-rundas-poegivat-lehma/>

Muhu saarel juhtus veebruaris ehmatav lugu, kui poegivat veist ründas šaakal, kelle hingele jäävad nii vasikas kui lehm. Sündmuspaigalt nähti põgenevat looma, kes arvati olevat šaakal. Jahimeeste sõnul võisid poegivat lehma rünnata ka rebased, keda on nähtud sealkandis mitmekaupa liikumas.

* Karu ründas jahimeest - <http://www.ejs.ee/karu-rundas-jahimeest/>

1. oktoobril sai Koeru jahtkonnast vigastada kogemustega jahimees, kes osales põtradele peetud ajujahis.

**Mullusest suuremat tähelepanu nõudsid ulukikahjud**

* Jahiühendused pidid RMKle maksma ulukikahjude eest 28 300 eurot - <http://www.ejs.ee/jahiuhendused-peavad-rmkle-maksma-ulukikahjude-eest-28-300-eurot/>

31. jaanuaril esitas RMK 12 jahiühendusele arve möödunud aastal riigimetsas tekitatud ulukikahjude eest. Kui 2016. aastal hüvitasid ulukikahjusid riigimetsas üheksa jahiühendust 5400 euro väärtuses 15 hektaril tehtud tööde eest, siis 2017. aastal tuli 39 hektari metsatööde eest maksta u 28 000 eurot.

* Kahju kannatavad põllumehed nõudsid hirvedele särutegemist - <http://www.ejs.ee/kahju-kannatavad-pollumehed-nouavad-hirvedele-sarutegemist/>

Saaremaa põllumeeste liit tegi tulenevalt hirvekahjustuste kasvust maakonna jahindusnõukogule ettepaneku suurendada hirvede küttimist.

* Šaakali arvukust tuleks paremini reguleerida - <http://www.ejs.ee/pressiteade-saakali-arvukust-tuleb-paremini-reguleerida/>

EJS juhatuse koosolekul otsustati, et šaakali arvukust tuleks Eestis paremini kontrollida. Selleks tehti üleskutse jahimeestele tõhustada küttimist ning pöörduti keskkonnaministeeriumi poole, et pikendada jahipidamise tähtaega.